Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2019/C 304/07)

Šis paziņojums ir publicēts saskaņā ar Komisijas 2018. gada 17. oktobra Deleģētās regulas (ES) 2019/33 (1) 17. panta 5. punktu

PAZIŅOJUMS PAR STANDARTA GROZĪJUMA APSTIPRINĀŠANU

“Bianco di Custoza” / “Custoza”

Atsauces numurs: PDO-IT-A0468-AM02

Paziņojuma datums: 24.6.2019.

APSTIPRINĀTĀ GROZĪJUMA APRAKSTS UN PAMATOJUMS

1. Produkta specifikācijas 1. punkts: Nosaukums un vīni

Apraksts un pamatojums

Apraksts:

Tiek pievienota kategorija riserva

Pamatojums:

Kategorijas riserva pievienošana “Custoza” vīniem uzlabo nosaukuma kvalitāti, labāk izsakot šai kategorijai raksturīgās ar nogatavināšanu saistītās īpašības.

Šis grozījums ietver arī izmaiņas vienotā dokumenta 1.4. punktā (Vīna vai vīnu apraksts) un 1.5. punktā (Vīndarības metodes. Maksimālās ražas).

2. Produkta specifikācijas 2. punkts: Vīnogu šķirnes

Apraksts un pamatojums

Apraksts:

Trim esošajām obligātajām šķirnēm – ‘Garanega’, ‘Trebbiano Toscano’ un ‘Trebbianello’ (vietējais ‘Tocai Friulano’ biotips) – tiek pievienota šķirne ‘Bianca Fernanda’, un obligātajām šķirnēm tagad ir jāveido vismaz 70 % no izmantotajām vīnogām, un neviena no tām atsevišķi nedrīkst pārsniegt 45 %.

Pamatojums:

Lai atspoguļotu reģiona tradīcijas, ‘Bianca Fernanda’ tiek iekļauta kā obligāta šķirne. Ja minētās četras galvenās šķirnes veido vismaz 70 % no izmantotajām vīnogām un katra atsevišķā šķirne nepārsniedz 45 % izmantoto vīnogu, tad nevienai vīnogu šķirnei izmantotais daudzums nepārsniedz 31,5 %. Tādējādi saskaņā ar jauno priekšlikumu ACVN “Bianco di Custoza” / “Custoza” vīnu darīšanā ir obligāti jāizmanto vismaz trīs no četrām galvenajām šķirnēm. Lai gan tas jau ir spēkā esošajā specifikācijā, šis grozījums kvalitātes sasniegšanas nolūkā ļauj izmantot četras vīnogu šķirnes atkarībā no sezonas, ražas ievākšanas laika, vīna dārza atrašanās vietas vai konkrētiem ražošanas apstākļiem.

Šķirne ‘Bianca Fernanda’ (šķirnes ‘Cortese’ vietējais klons) veido vairāk nekā 13 % no vīnogulāju platības “Custoza” ražošanas apgabalā un ir lokāli atzīta par “Custoza” sinonīmu. Pievienojot ‘Bianca Fernanda’ kā vienu no četrām galvenajām vīnogu šķirnēm, tiek uzlabota vīna kvalitāte un reputācija.

Šis grozījums ietver arī izmaiņas vienotā dokumenta 1.4. punktā (Vīna vai vīnu apraksts) un 1.7. punktā (Galvenā vīna vīnogu šķirne vai šķirnes).

3. Produkta specifikācijas 4. punkts: Vīnogulāju audzēšanas noteikumi

Apraksts un pamatojums

Apraksts:

a) tiek izmantotas kategorijas superiore, riserva, spumante (dzirkstošais vīns) un passito (rozīņu vīns);

b) tiek svītrota atsauce uz iespēju “Custoza” vīna dārzus izmantot, lai ražotu ACVN “Garda” vīnus;

c) “Custoza” vīniem no viena hektāra iegūstamā raža tiek samazināta līdz 13 tonnām;

d) tiek pievienota tabula, kurā dažādām kategorijām ir precīzi norādītas maksimālās ražas un spirta tilpumkoncentrācijas;

e) tiek pārformulēts punkts par vīnogu izvēli passito vīniem, bet parametru vērtības nemainās;

f) tiek pievienoti četri punkti, kuros ir norādīts, ka pēc nosaukuma aizsardzības asociācijas pieprasījuma un apspriešanās ar profesionālajām organizācijām reģionālās iestādes var: pieņemt lēmumus par dažādiem vīnogu izmantošanas mērķiem/pielietojumu un maksimālo pieļaujamo vīnogu daudzumu no viena hektāra; samazināt atļautās vīnogu ražas un vīna daudzumus; atļaut ražas pārpalikuma (līdz 20 % virs maksimālās ražas) uzkrāšanu turpmākai izmantošanai.

Pamatojums:

a) tas atspoguļo 1. punkta ieviestās izmaiņas;

b) šī iespēja ir noteikta valsts tiesību aktos un vairs nav jāiekļauj produkta specifikācijā;

c) no viena hektāra iegūstamās ražas daudzums jāsamazina tādēļ, lai palielinātu kvalitāti, uz ko norāda nosaukums. Jebkurā gadījumā šīs izmaiņas tikai nodrošina ražošanas procesa atbilstību tam, kā vīnogulāji tagad faktiski tiek stādīti, jo vecā sistēma ir pilnībā aizstāta ar stādīšanu rindās. Analīze liecina, ka pudelēs pildītā vīna daudzums pēdējo piecu gadu laikā ir bijis vairāk vai mazāk stabils un ka tirgus spēj patērēt tikai daļu no saražotā vīna, un tikai neliels daudzums vīna tiek pārdots par cenu, kas nodrošina vīndariem peļņu un uzlabo šo vīnu reputāciju nacionālajos un starptautiskajos tirgos. Tādēļ vīndari ir izvēlējušies samazināt ACVN “Custoza” produkcijas daudzumu un vīnogu pārpalikumu izmantot citiem vīniem;

d) lai specifikāciju būtu vieglāk interpretēt, jāpievieno skaitļu tabula;

e) lai specifikāciju būtu vieglāk interpretēt, tās teksts ir jāpārraksta;

f) tagad tekstā ir iekļauti vairāki vīnogulāju audzēšanas noteikumi, kas jāpiemēro noteiktos īpašos apstākļos.

Šis grozījums ietver arī izmaiņas vienotā dokumenta 1.5. punktā (Vīndarības metodes. Maksimālā raža).

4. Produkta specifikācijas 5. punkts: Vīna darīšanas noteikumi

Apraksts un pamatojums

Apraksts:

Tiek iekļauta iespēja vīna darīšanā izmantot dažādas šķirnes atsevišķi vai visas kopā, norādot, ka gadījumos, kad vīnogas tiek izmantotas vienšķirnes vīnos, to maisījums jāveido vīndara telpās, un vienmēr pirms pieteikuma iesniegšanas vīns ir jāsertificē laišanai tirgū.

Vīnogu ražas proporcija vīnā tiek paaugstināta no 65 % līdz 70 % attiecībā uz “Custoza”, “Custoza”spumante, “Custoza”superiore un “Custoza”riserva vīniem, un tiek norādīta tabulā.

Citas vīnogu ražas vīna piejaukšanai tiek noteikts 15 % limits, šo praksi attiecinot tikai uz iepriekšējā gada ražas vīnu un nosakot, ka vīnu maisījuma veidošana jāveic līdz vīnogu ievākšanas gada 31. decembrim.

Tiek pievienots datums, no kura ACVN “Custoza” vīnus var nodot patēriņam: vīnogu izaudzēšanas gada 1. decembris.

Tiek pievienota kategorija riserva, ko izmanto, ja no vīna ražošanas gada 1. novembra ir pagājuši vismaz 12 mēneši.

Tiek pievienoti trīs punkti, kuros ir norādīts, ka pēc nosaukuma aizsardzības asociācijas pieprasījuma un apspriešanās ar profesionālajām organizācijām reģionālās iestādes var noteikt maksimālo daudzumu vīnam, kuru drīkst sertificēt, un šis daudzums ir mazāks par specifikācijā noteikto daudzumu, tā nesapildītu pudelēs saglabājot jebkuru no pārpalikušajām vīnogām iegūto misu un vīnus, kurus pēc nosaukuma aizsardzības asociācijas pieprasījuma drīkst sertificēt.

Pamatojums:

Vīnogu ražas proporcija vīnā tiek paaugstināta līdz 70 %, tā nodrošinot, ka noteikumi faktiski atspoguļo ražas, kuras vīndari faktiski iegūst, pateicoties tehnoloģiju attīstībai visā ražošanas apgabalā pēdējo 15 gadu laikā.

Vīnu maisījuma veidošanā izmantojamā vecākā vīna daudzuma un gadagājuma ierobežošana ar iepriekšējā gada vīnu tiek ieviesta tikai kvalitātes labad.

Norādot datumu, kurā vīnu var laist patēriņā, tiek uzlabota kvalitāte.

Kategorijas riserva pievienošana “Custoza” vīniem uzlabo nosaukumā ietverto kvalitāti. Atzītas kvalitātes “Custoza” vīni, kas ir nobriedināti vismaz 12 mēnešus, tiek laisti tirgū jau daudzus gadus. Tie būtībā ir vīni ar ilgu nogatavināšanas periodu, kas paredzēti prasīgākiem Itālijas un starptautiskajiem tirgiem.

Šie pēdējie trīs punkti ir pievienoti, lai nodrošinātu teksta atbilstību tiesību aktiem.

Šis grozījums ietver arī izmaiņas vienotā dokumenta 1.5. punktā (Vīndarības metodes. Maksimālā raža).

5. Produkta specifikācijas 6. punkts: Patēriņa raksturojums

Apraksts un pamatojums

Apraksts:

a) tiek pievienots ACVN “Custoza” krāsas deskriptors;

b) minimālā bezcukura ekstrakta vērtība tiek palielināta līdz 17 g uz litru;

c) jaunajai riserva kategorijai tiek norādītas ķīmiskās, fizikālās un organoleptiskās īpašības;

d) spumante (dzirkstošā vīna) garša tagad aprakstīta kā “no sausas līdz pussausai”;

e) tiek pievienots nobeiguma punkts, kurā norādīts, ka jebkuras kategorijas vīniem var piemist arī koksnes notis, ja tie ir izturēti koka mucās.

Pamatojums:

a) šis papildinājums nodrošina vīna krāsas pareizu detalizāciju;

b) šo izmaiņu nolūks ir pielāgot produkta specifikāciju faktam, ka tirgū piedāvātajiem “Custoza” vīniem jau piemīt augstākas šī parametra vērtības;

c) ar šo tiek pievienotas jaunās riserva kategorijas īpašības, kas nebija iekļautas produkta iepriekšējā specifikācijā;

d) šīs izmaiņas tiek veiktas, reaģējot uz tirdzniecības prasībām;

e) šis formulējums ir skaidrāks nekā iepriekšējā versija un nodrošina precīzāku aprakstu.

Šis grozījums ietver arī izmaiņas vienotā dokumenta 1.4. punktā (Vīna vai vīnu apraksts).

6. Produkta specifikācijas 8. punkts: Iepakojums

Apraksts un pamatojums

Apraksts:

a) tiek pievienots noteikums, ka “Custoza”, “Custoza”superiore, “Custoza”riserva un “Custoza”passito drīkst laist tirgū tikai stikla pudelēs, kuru tilpums nepārsniedz 9 litrus, un to nedrīkst pārdot traukos, kas pazīstami kā dama un fiasco;

b) spumante (dzirkstošā vīna) kategorijā tiek atļauts izmantot stikla traukus, kuru tilpums nepārsniedz 18 litrus;

c) tiek pievienots noteikums, ka “Custoza” (bet nevienas citas papildu kategorijas) vīnu, iepildītu traukos, kuru tilpums nepārsniedz 60 litrus, un ievērojot tradicionālo praksi, nepastarpināti galapatērētājiem drīkst tirgot tikai 3. punktā aprakstītā ražošanas apgabala vīndari un neviens cits;

d) tiek paskaidrots, ka nestikla taras (bag-in-a-box) lietošanas atļauja neattiecas uz superiore un riserva kategorijām;

e) tiek atļauts izmantot jebkāda veida korķi, kuru pieļauj likums.

Pamatojums:

a) produkta specifikācijā pašlaik noteikts, ka tikai superiore, passito (rozīņu vīns) un spumante (dzirkstošais vīns) ir jāpilda stikla pudelēs. Ierosinātais grozījums paplašina šo pienākumu un liek to piemērot visiem “Custoza” vīniem. Tas ir ļoti svarīgs solis šī vēsturiskā nosaukuma reputācijas uzlabošanā, arī nolūkā atkārtoti pozicionēt vīnus tirgū un veidot to reputāciju;

b) tas ļauj izmantot tirgū visbiežāk pieprasītos formātus;

c) tas ir atļauts, jo pastāv vietējās tradīcijas, ka galapatērētāji “Custoza” pērk bez taras;

d) tas dod lielāku skaidrību;

e) šīs izmaiņas nodrošina teksta atbilstību tiesību aktiem.

VIENOTS DOKUMENTS

1. Produkta nosaukums

“Bianco di Custoza”

“Custoza”

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

5. Kvalitatīvs dzirkstošais vīns

4. Vīna (vīnu) apraksts

“Bianco di Custoza” / “Custoza”, ieskaitot kategorijas riserva, superiore, spumante (dzirkstošais vīns) un passito (rozīņu vīns)

Vīnu raksturīgā krāsa ir dažādas intensitātes salmu dzeltena, dažreiz ar zaļganu nokrāsu jaunākos vīnos vai ar zeltainiem toņiem atsevišķos atlasītajos vīnos. Buķete ir augļaina un viegli aromātiska, ar ziedu notīm un reizēm arī ar garšaugu un garšvielu pieskaņu. Vīniem piemīt svaiga, samtaina un maiga garša.

Tie ir ļoti pieprasīti vīni, kurus ir viegli kombinēt. Tos parasti dzer jaunus, lai gan dažas vīna dārzos radītās izlases spēj laika gaitā saglabāt savas īpašības.

Minimālā kopējā spirta tilpumkoncentrācija ir 11,0 tilp. %, un minimālais bezcukura ekstrakta daudzums ir 16,5 g uz litru.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 grami litrā, izteikts ar vīnskābi Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Bianco di Custoza” / “Custoza”

Krāsa: salmu dzeltena, dažreiz ar gaišzaļu toni

Smarža: augļaina, zīmīga un nedaudz aromātiska

Garša: pikanta, maiga, ideāli sabalansēta

Spirta minimālā tilpumkoncentrācija: 11 tilp. %

Minimālais bezcukura ekstrakta saturs: 17 g/l

Reducējošo cukuru atlikums: ne vairāk kā 7 g/l

Ja turpmāk tekstā iekļautajā tabulā vērtības lodziņš nav aizpildīts, tad vīni atbilst valsts un ES tiesību aktos noteiktajām robežvērtībām

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 grami litrā, izteikts ar vīnskābi Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Bianco di Custoza”riserva / “Custoza”riserva

Krāsa: salmu dzeltena līdz dažādas intensitātes zeltainai

Smarža: sabalansēta, zīmīga un nedaudz aromātiska

Garša: līdzsvarota, pikanta, ideāli sabalansēta

Spirta minimālā tilpumkoncentrācija: 12,5 tilp. %

Minimālais bezcukura ekstrakta saturs: 20 g/l

Reducējošo cukuru atlikums: ne vairāk kā 7 g/l

Ja turpmāk tekstā iekļautajā tabulā vērtības lodziņš nav aizpildīts, tad vīni atbilst valsts un ES tiesību aktos noteiktajām robežvērtībām

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 grami litrā, izteikts ar vīnskābi Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Bianco di Custoza”superiore / “Custoza”superiore

Krāsa: no salmu dzeltenas līdz zeltainai, kas tiek iegūta nogatavināšanas laikā

Smarža: patīkama, zīmīga un nedaudz aromātiska

Garša: sabalansēta, piesātināta

Spirta minimālā tilpumkoncentrācija: 12,5 tilp. %

Minimālais bezcukura ekstrakta saturs: 20 g/l

Reducējošo cukuru atlikums: 7 g/l

Ja turpmāk tekstā iekļautajā tabulā vērtības lodziņš nav aizpildīts, tad vīni atbilst valsts un ES tiesību aktos noteiktajām robežvērtībām

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 grami litrā, izteikts ar vīnskābi Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Bianco di Custoza”spumante / “Custoza”spumante

Putas: smalkas, noturīgas

Krāsa: dažādas intensitātes salmu dzeltena, var būt ar zeltainu mirdzumu

Smarža: aromātiska, augļaina un ar vieglu aromātu, ja vīns gatavots pēc Martinotti metodes; smalka, eleganta un izteikta, ja raudzēts pudelē;

Garša: svaiga, aromātiska, izsmalcināta un līdzsvarota; no sausas līdz pussausai

Spirta minimālā tilpumkoncentrācija: 11,5 tilp. %

Minimālais bezcukura ekstrakta saturs: 15 g/l

Ja turpmāk tekstā iekļautajā tabulā vērtības lodziņš nav aizpildīts, tad vīni atbilst valsts un ES tiesību aktos noteiktajām robežvērtībām

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 5,0 grami litrā, izteikts ar vīnskābi Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Bianco di Custoza”passito / “Custoza”passito

Krāsa: zeltaini dzeltena

Smarža: intensīva un augļaina

Garša: no patīkamas līdz saldai, līdzsvarota, ar viegli piesātinātu aromātu

Spirta minimālā tilpumkoncentrācija: 15 tilp. %

Minimālais bezcukura ekstrakta saturs: 20 g/l

Ja turpmāk tekstā iekļautajā tabulā vērtības lodziņš nav aizpildīts, tad vīni atbilst valsts un ES tiesību aktos noteiktajām robežvērtībām

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 12,00 Minimālais kopējais skābums 4,5 grami litrā, izteikts ar vīnskābi Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Vīndarīšanas metodes

a. Galvenās vīndarības metodes

NAV

b. Maksimālās ražas

“Bianco di Custoza” / “Custoza”

13 000 kg vīnogu no hektāra

“Bianco di Custoza”superiore / “Custoza”superiore

12 000 kg vīnogu no hektāra

“Bianco di Custoza”riserva / “Custoza”riserva

13 000 kg vīnogu no hektāra

“Bianco di Custoza”spumante / “Custoza”spumante

13 000 kg vīnogu no hektāra

“Bianco di Custoza”passito / “Custoza”passito

5 000 kg vīnogu no hektāra

6. Noteiktais ģeogrāfiskais apgabals

ACVN “Bianco di Custoza” / “Custoza” vīnus ražo apgabalā, kas pilnībā vai daļēji aptver šādas pašvaldības: Sommacampagna, Villafranca di Verona, Valeggio sul Mincio, Peschiera del Garda, Lazise, Castelnuovo del Garda, Pastrengo, Bussolengo un Sona. Šī apgabala robežas ir šādas: no Sommacampagna dienvidu daļas Cesure apgabalā (augstums 89 m virs jūras līmeņa) robeža iet dienvidrietumu virzienā gar Alto Agro Veronese meliorācijas un zemes uzlabošanas projekta apūdeņošanas kanālu līdz Boscone, īsā posmā turpinoties gar ceļu uz Villafranca un tad saplūstot ar vietējas nozīmes ceļu, kas iet caur Pozzomoretto un Colombara. Pēc tam robeža iet pa vietējas nozīmes ceļu pie Cà Delia un garām C. Nuova Pigno un Le Grattarole līdz krustojumam ar Villafranca-Valeggio provinces ceļu, ar kuru tā savienojas Valeggio sul Mincio pilsētā. Pēc tam tā iet dienvidu virzienā gar vietējas nozīmes ceļu uz Pozzolo līdz C. Buse, kur tā savienojas ar ceļu, kas šķērso Seriola Prevaldesca apūdeņošanas kanālu, un iet gar to uz ziemeļiem līdz tiltam ar nosaukumu Ponte Lungo. Šķērsojot šo tiltu, robeža turpinās gar Seriosa Serenelli apūdeņošanas kanālu uz dienvidiem līdz Mantujas provinces robežai Lombardijas reģionā (augstums 63 m virs jūras līmeņa). Pēc tam robežlīnija pagriežas uz ziemeļiem un iet gar reģiona robežu garām Pignolada, Staffalonero, Prandina, Stazione di Salionze, Villa, Dolci un Pontata, pēc tam nogriežas no reģiona robežas un īsu posmu iet gar Broglie-Madonna del Frassino ceļu ziemeļaustrumu virzienā līdz apdzīvotajai vietai Pignolini, kur tā šķērso Serenissima šoseju. Tad tā iet gar ceļu, kas ved uz Cà Gozzetto austrumiem, iziet cauri Cà Serraglio, virzās uz rietumiem, sasniedzot 101 m augstumu virs jūras līmeņa, un beidzas pie Cà Berra Nuova (augstums 91 m virs jūras līmeņa) Frasīno ezera krastā. Pēc tam robeža nelielu posmu iet gar ezera krastu un apvienojas ar ceļu, kas iet caur Bertoletta, un nonāk pie dzelzceļnieku būdiņas 84 m augstumā virs jūras līmeņa. Tad gar dzelzceļu tā virzās uz austrumiem līdz nākamajai dzelzceļnieku būdiņai, arī 84 m augstumā virs jūras līmeņa, pirms nogriezties uz ceļa, kas iet gar Villa Montresor un turpinās līdz Cappuccini Gardas ezera krastā. No Cappuccini robežlīnija iet gar Gardas ezera austrumu krastu, pirms iegriezties iekšzemē pie Pacengo ostas, un iet gar ceļu garām 93 m un 107 m augstuma atzīmēm un gar Pacengo uz Cà Allegri. Pēc tam tā iet gar Pacengo vietējas nozīmes ceļu līdz C. Fontana Fredda un pieslēdzas citam ceļam, kas iet 122 m augstumā virs jūras līmeņa, un turpinās līdz Le Tende. No šejienes tā iet gar Pacengo-Colà ceļu līdz C. alle Croci un tad virzās lejup uz dienvidaustrumiem pa ceļu, kas iet garām 118 m un 113 m augstuma atzīmēm un caur Sarnighe, 112 m augstumā virs jūras līmeņa pieskaroties robežai starp Lazise un Castelnuovo pašvaldību. Pēc tam robežlīnija atkal virzās augšup kalnā uz ziemeļiem, iet gar šo pašvaldību robežu un tad pie Mirnadola saplūst ar robežu starp Lazise un Pastrengo pašvaldību. Tā iet pa šo robežu, līdz šķērso Verona–Lago provinces ceļu rietumos no Osteria Vecchia, pievienojoties šim ceļam Veronas virzienā (uz austrumiem), līdz sasniedz punktu pie Bussolengo, kur tā saplūst ar Cristo pašvaldības ceļu gandrīz 130 m augstumā virs jūras līmeņa. Tad tā iet gar Palazzolo pašvaldības ceļu līdz vietai, kur Brenner šoseja šķērso Bussolengo–Sona pašvaldības robežu. Pēc tam robežlīnija iet pa šīs pašvaldības robežu dienvidu virzienā līdz Civel, kur tā saplūst ar Bussolengo–Sommacampagna provinces ceļu, pa kuru tā iet, līdz šķērso Sommacampagna, pieslēdzas ceļam uz Custoza un iet pa šo ceļu līdz sākuma punktam Cesure. Uz rietumiem no Broglie šajā apgabalā turklāt ietilpst neliela teritorija Peschiera del Garda pašvaldībā, arī Monte Zecchino, un tās robežas ir šādas: no ceļa, kas ved uz Broglie dienvidu daļu (blakus bijušajai pamatskolai), robežlīnija iet uz rietumiem Cà Boschetti un Cà Rondinelli virzienā, pēc tam pa provinces un reģiona robežu gar Cà Boffei, Soregone, Cà Nuova Bazzoli un pēc tam gar ceļu Broglie virzienā, līdz šķērso ceļu robežlīnijas sākuma vietā.

7. Galvenā vīna vīnogu šķirne vai šķirnes

‘Pinot bianco B.’

‘Trebbiano toscano B.’ – Trebbiano

‘Trebbiano toscano B.’ – Biancame B.

‘Trebbiano toscano B.’ – Ugni blanc

‘Trebbiano toscano B.’ – Procanico

‘Riesling italico B.’ – Riesling

‘Riesling renano B.’ – Riesling

‘Tocai friulano B.’

‘Tocai friulano B.’ – Tuchì

‘Garganega B.’ – Grecanico dorato B.

‘Pinot bianco B.’ – Pinot blanc

‘Malvasia bianca B.’ – Malvasia

‘Malvasia bianca B.’ – Verdina

‘Malvasia bianca B.’ – Iuvarella

‘Manzoni bianco B.’ – hibrīds Manzoni 6.0.13 B.

‘Garganega B.’ – Garganego

‘Chardonnay B.’

‘Cortese B.’ – ‘Bianca Fernanda’

‘Pinot bianco B.’ – Pinot

8. Saiknes vai saikņu apraksts

“Bianco di Custoza” / “Custoza”

Ģeogrāfiskā apgabala īpatnības

Dabas faktori

“Custoza” vīnus ražo salīdzinoši nelielā platībā, kas aizņem lielu daļu morēnas kalnu dienvidu nogāzes, kura atrodas starp Veronas nomalēm un Gardas ezeru.

Ražošanas apgabals dienvidrietumos robežojas ar Mincio upi.

Apgabals aptver abas austrumu morēnas amfiteātra daļas iekšzemē no Gardas ezera puses un cieši pieguļošos fluvioglaciālos līdzenumus, kurus veido līdzīgi materiāli, lai gan to izcelsme nav identiska.

Precīzāk, morēnas ainavu, kas raksturo ACVN “Custoza” vīnu ražošanas apgabalu, veido blīva, iegarena kalnu grēda, kas izvietota koncentriski. Šie kalni nemēdz būt stāvi – kāpumi un kritumi ir no 50 līdz 100 metriem. Tā kā šos kalnus izveidoja nogulumi, ko atstājuši tie paši ledāji, kas veidoja tuvējo Gardas ezeru, tiem ir ļoti daudzveidīga augsnes struktūra ar plašiem grantainas augsnes līdzenumiem.

ACVN “Custoza” vīnu ražošanas apgabala mazā platība un lielā vienveidība nozīmē to, ka klimatiskie apstākļi visā teritorijā būtībā ir vienādi. Apgabalā ir karstas, bet ne sutīgas vasaras un diezgan aukstas ziemas, kuras maigākas padara Gardas ezera tuvums, radot mikroklimatu, kas ir labvēlīgs ne tikai vīnogulāju, bet arī olīvkoku un ciprešu audzēšanai, un tā ir vietējai apkārtnei raksturīga iezīme.

Gada laikā nokrišņu daudzums ir vienmērīgs.

Kalnu izvietojums nozīmē to, ka dienas laikā nogāzes uzsilst, bet naktīs tajās uzkrājas vēsais gaiss, radot optimālus apstākļus balto vīnogu aromātisko īpašību nobriešanai.

Tāpēc ACVN “Custoza” baltvīnu ražošanas apgabalā apkārtne un klimatiskie apstākļi ir salīdzinoši viendabīgi.

Vēsturiskie un cilvēkfaktori

Pirmās liecības par vīnogulāju kā kultūras audzēšanu atrastas tieši ACVN “Custoza” vīnu ražošanas apgabalā, kur tika atklāti vīnogu (Vitis sylvestris) kauliņi, kas datējami ar periodu, kurā Pacengo un Peschiera apkārtnē atradās nometnieku apmetnes. Ir atrasti pierādījumi, kas liecina, ka vīnogas šeit audzētas jau Senās Romas laikos (arheoloģiskie atradumi šajā apgabalā norāda uz to, ka vīns izmantots reliģiskos rituālos un ka tikuši lietoti dažādi vīna uzglabāšanai un pārvadāšanai paredzēti priekšmeti), turklāt par vīnogulāju audzēšanu šajā apgabalā – jo īpaši teritorijā starp Pastrengo un Sommacampagna – jau kopš IX gadsimta un Viduslaikiem stāsta neskaitāmi dokumenti.

XIX gadsimta otrajā pusē vietējo vīnu sāka atpazīt ar nosaukumu “Custoza” – tas ir ciemata nosaukums Sommacampagna pašvaldībā. Šis ciemats ir slavens ar divām kaujām, kas notika Itālijas apvienošanas karu laikā. Pētījumā, ko 1939. gadā veica Koneljāno Vīnkopības un vīna eksperimentu centrs, kā viens no labākajiem vīnkopības apgabaliem Veronas provinces rietumu daļā bija minēts arī Sona-Custoza apgabals.

ACVN “Bianco di Custoza” savu oficiālo nosaukumu ieguva 1971. gada 8. februārī ar prezidenta dekrētu, un bija viens no pirmajiem baltvīniem Itālijā, kas ieguva aizsargātās cilmes vietas nosaukumu. Saīsinātais nosaukums “Custoza” apstiprināts 2005. gadā. 1972. gadā tika izveidota nosaukuma “Custoza” aizsardzības asociācija.

Cilvēkfaktori

ACVN “Custoza” vīnu ražošanas apgabalā vēsturiski ļoti ilgu laiku izmantoja vīnogulāju audzēšanas sistēmu, kas ir pazīstama kā režģu sistēma. Senos laikos vīnogas netika audzētas īpašos vīna dārzos, bet līdzās citām kultūrām, kuru daudzveidību turklāt ierobežoja kalnainais reljefs.

XX gadsimta 80. gados “Custoza” vīnu ražošanas apgabalā sākās radikālas izmaiņas, kas ietekmēja gan vīnogulāju audzēšanas un agronomijas metodes, ļaujot vīndariem sākotnējo vīnogu šķirņu ‘Garganega’, ‘Trebbianello’ (vietējais ‘Tocai Friulano’ biotips) and ‘Bianca Fernanda’ (šķirnes ‘Cortese’ vietējais klons) īpašās iezīmes izmantot vislabākajā veidā. Pateicoties pakāpeniskajiem tehnoloģijas uzlabojumiem un gadu gaitā gūtajai pieredzei, vīnkopji tagad var identificēt un izmantot vispiemērotākās metodes augstas kvalitātes vīnogu audzēšanai, precīzi noteikt īsto brīdi vīnogu novākšanai, izcelt vīnogu specifiskās īpašības, ko tām piešķir kalnu augsne un mikroklimats, un panākt nepieciešamo mijiedarbību starp vīnogu šķirnēm.

Kad no vīnogām tiek gatavots vīns, tiek liktas lietā vietējo ražotāju īpašās zināšanas. Pateicoties šīm zināšanām, “Custoza” vīnogu maisījums izceļ ‘Garganega’ maigo ziedu un augļu buķeti, ‘Trebbianello’ raksturīgo krāsu un ‘Bianca Fernanda’ viegli aromātiskās notis, kā arī citu šajā apgabalā audzēto balto vīnogu raksturīgās īpašības. Šo faktoru kopums nozīmē to, ka “Custoza” vīnus raksturo izteiktas reģionam piemītošas iezīmes, un tos var viegli atpazīt pēc svaiguma un dzeramības.

“Bianco di Custoza” / “Custoza”

Produkta specifiskās īpašības

“Custoza” vīnu galvenās īpašības ir – un vienmēr ir bijušas – svaigums, vieglais aromāts un tas, ka tie ir viegli kombinējami un dzerami vīni. Tomēr, ja vīna dārzos tiek veikta īpaša atlase, šie vīni ir piemēroti arī nogatavināšanai.

Līdzās ‘Garganega’, ‘Trebbianello’ un ‘Bianca Fernanda’, “Custoza” vīni tiek darīti, pievienojot citas šajā apgabalā audzētas šķirnes, kas padara tos atšķirīgus un aromāta ziņā ārkārtīgi sarežģītus, tādējādi tos izceļot starp vienšķirnes vīniem. Sensorajam profilam ir raksturīgas augļu un ziedu notis, kuras reizēm papildina arī viegla garšaugu un garšvielu pieskaņa. Īsāk sakot, pamata šķirņu maisījuma veidošana piešķir “Custoza” vīnam tā identitāti, savukārt papildu šķirņu izmantošana bagātina to ar atšķirīgām buķetēm.

Ļoti rets (lai arī tradicionāls) produkts ir “Custoza”passito (rozīņu vīns) ar zeltainu krāsu un patīkamu vai saldu garšu, kuru ir iedvesmojuši vīni, kas parasti tika celti galdā svētkos.

b) Cēloņsakarība starp vidi un produktu

Klimatisko apstākļu viendabība ACVN “Custoza” vīnu ražošanas apgabalā (kas, protams, nav īpaši liels) nodrošina, ka dažādo šajā apgabalā audzēto veidu vīnogas ir vienmērīgi nogatavojušās. Šis faktors ievērojami veicina šo baltvīnu identitātes veidošanos.

Tikpat liela ietekme ir arī augsnes daudzveidībai, ko šajā apgabalā ir radījuši ledāju veidotie neregulārie nogulumi. Šī augsnes daudzveidība spilgti izpaužas “Custoza” vīnu svaigumā, jaunībā un dzīvīgumā.

Pateicoties to sastāvam, tieši morēnas augsnes palīdz nodrošināt vienmērīgu visu vīnogulāju dīgtspēju. Augsnes un apgabala klimata mijiedarbība palīdz vīnogām un dzinumiem attīstīties un nogatavoties pareizi.

Karstās, bet ne sutīgās vasaras uzlabo cukuru koncentrāciju, un labvēlīgās atšķirības starp gaisa temperatūru dienā un naktī palīdz attīstīties ACVN “Custoza” vīnos mītošajiem augļu un ziedu aromātiem.

9. Būtiski papildu nosacījumi (iepakojums, marķējums, citas prasības)

NAV

Saite uz produkta specifikāciju

https://www.politicheagricole.it/flex/cm/pages/ServeBLOB.php/L/IT/IDPagina/14117

(1) OV L 9, 11.1.2019., 2. lpp.